CELEX: 32006D0931
Language: sk
Date: 2006-12-14 00:00:00
Title: 2006/931/ES: Rozhodnutie Komisie zo 14. decembra 2006 , ktorým sa mení a dopĺňa rozhodnutie 2006/698/ES, pokiaľ ide o predĺženie obdobia jeho uplatňovania [oznámené pod číslom K(2006) 5783]   (Text s významom pre EHP)

15.12.2006   
            
            
               SK
            
            
               Úradný vestník Európskej únie
            
            
               L 355/95
            
         
      ROZHODNUTIE KOMISIE
   
   zo 14. decembra 2006,
   ktorým sa mení a dopĺňa rozhodnutie 2006/698/ES, pokiaľ ide o predĺženie obdobia jeho uplatňovania
   [oznámené pod číslom K(2006) 5783]
   (Text s významom pre EHP)
   (2006/931/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b),
   keďže:
   
               (1)
            
            
               Platnosť rozhodnutia Komisie 2006/698/ES zo 16. októbra 2006 týkajúceho sa núdzových opatrení vzťahujúcich sa na produkty rybolovu dovezené z Brazílie a určené na ľudskú spotrebu (2) sa končí 31. decembra 2006.
            
         
               (2)
            
            
               Brazílske orgány nedávno prijali opatrenia v súvislosti s nedostatkami v hygiene pri spracovávaní produktov rybolovu, ktoré odhalila Komisia.
            
         
               (3)
            
            
               Na overenie implementácie týchto opatrení je však potrebné, aby Spoločenstvo vykonalo v Brazílii ďalšiu kontrolu.
            
         
               (4)
            
            
               V záujme ochrany zdravia a spotrebiteľov je potrebné zachovať opatrenia ustanovené rozhodnutím 2006/698/ES, až kým sa nepotvrdí, že opatreniami prijatými zo strany brazílskych orgánov sa zistené nedostatky odstránili.
            
         
               (5)
            
            
               Rozhodnutie 2006/698/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 6 rozhodnutia 2006/698/ES sa dátum „31. decembra 2006“ nahrádza dátumom „30. júna 2007“.
   Článok 2
   Toto rozhodnutie je určené členským štátom.
   
      V Bruseli 14. decembra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).
   
      (2)  Ú. v. EÚ L 287, 18.10.2006, s. 34.